OzLabs/hebrew-wiki-articles huggingface dataset:
בואש חוטמני מוליני

בואש חוטמני מוליני (שם מדעי: Conepatus chinga) הוא מין של בואש החי באמריקה הדרומית באזורים ממוזגים במדינות צ'ילה, פרו, ארגנטינה, בוליביה, פרגוואי, אורוגוואי וצפון ברזיל. כמו לרוב הבואשים יש לו פסים לבנים על גוף שחור, מה שמסמל לטורפים שהוא לא טעים ובעל בלוטות ריחניות. יש לו גם חוטם ארוך וורוד המזכיר חזיר.

הבואשים חיים לבדם בטריטוריות של כמה קילומטרים. הם צדים יצורים קטנים שונים וגם אוכלים צמחים ויש להם שיניים חזקות מרוב הבואשים.

הם אינם בסכנת הכחדה.
==ראו גם==
*בואש מפוספס
*בואש חוטמני מזרחי
==קישורים חיצוניים==

== הערות שוליים ==

קטגוריה:טקסונים שתוארו בידי חואן איגנסיו מולינה
קטגוריה:בואשיים
קטגוריה:ברזיל: יונקים
קטגוריה:פרגוואי: יונקים
קטגוריה:אורוגוואי: יונקים
קטגוריה:בעלי חיים בפמפס
קטגוריה:בעלי חיים שתוארו ב-1792
בואש חוטמני מערבי

בואש חוטמני מערבי (שם מדעי: Conepatus semistriatus) הוא מין טורף ממשפחת הבואשיים החי בקצה הצפוני של אמריקה הדרומית והמרכזית וגם בחלק מאמריקה הצפונית וכן בקצה המזרחי של ברזיל. הוא חי במגוון בתי גידול הכוללים ערבות, שיחים צפופים ולעיתים גם בג'ונגלים. הבואש חי בבדידות ומתחבא ביום מתחת ענפים או סלעים ובלילה יוצא לאכול. הוא אוכל כל הניזון הן מהחי והן מהצומח.

הוא שחור-לבן כמו רוב הבואשים ובעל חרטום רחב בצבע ורוד. אורכו 20-40 ס"מ ומשקלו 1,600 גרם בממוצע.

==קישורים חיצוניים==

* [http://www.iucnredlist.org/details/41633/0 בואש חוטמני מערבי] באתר [http://www.iucnredlist.org הרשימה האדומה של IUCN]

== הערות שוליים ==

קטגוריה:בעלי חיים שתוארו ב-1785
קטגוריה:טקסונים שתוארו בידי פיטר בודארט
קטגוריה:בואשיים
קטגוריה:בליז: יונקים
סבטלנה שקולינה

סבטלנה ולדימירובנה שקולינה (ברוסית: Светлана Владимировна Школина; נולדה ב-9 במרץ 1986) היא אתלטית רוסיה, היא אלופת העולם (מוסקבה 2013) ובעלת מדליית ארד אולימפית (לונדון 2012) בקפיצה לגובה. בפברואר 2019 שקולינה הושעתה לארבע שנים מהשתתפות בתחרויות על שימוש בסמים, החל מ-1 בפברואר 2019. שתי המדליות בהן זכתה, האולימפית ומאליפות העולם נשללו ממנה.
== ביוגרפיה ==
שקולינה נולדה בירצבו, שבמחוז סמולנסק.

===2004===
====סגנית אלופת העולם לנוער====
באליפות העולם באתלטיקה לנוער שנערכה בגרוסטו, איטליה בשנת 2004 זכתה שקולינה במדליית כסף בשיא אישי חדש של 1.91 מטר.

===2005===
בתחרות שנערכה במנהיים, גרמניה ביוני 2005 קבעה שקולינה בקפיצה לגובה שיא אישי חדש של 1.92 מטר.

====אלופת אירופה לנוער====
באליפות אירופה באתלטיקה לנוער שנערכה בקובנה, ליטא ביולי אותה שנה היא זכתה במדליית זהב בתוצאה של 1.91 מטר.

===2007===
בתחרות שנערכה בטולה ביוני 2007 קבעה שקולינה בקפיצה לגובה שיא אישי חדש של 1.96 מטר.

===2008===
בתחרות שנערכה בקאזאן ביולי 2008 קבעה שקולינה בקפיצה לגובה שיא אישי חדש של 1.98 מטר. באולימפיאדת בייג'ינג (2008) סיימה שקולינה במקום 14 בקפיצה לגובה בתוצאה של 1.93 מטר.

===2009===
באליפות העולם שנערכה בברלין גרמניה בשנת 2009 סיימה שקולינה במקום שישי בקפיצה לגובה בתוצאה של 1.96 מטר.

===2010===
באליפות העולם באתלטיקה באולם שנערכה בדוחא קטר במרץ 2010 סיימה שקולינה במקום רביעי בתוצאה של 1.96 מטר. באליפות אירופה שנערכה בברצלונה, ספרד בסוף יולי אותה שנה היא סיימה במקום רביעי בתוצאה של 1.97 מטר.

===2011===
באליפות העולם שנערכה בטגו קוריאה הדרומית בשנת 2009 סיימה שקולינה במקום חמישי בקפיצה לגובה בתוצאה של 1.97 מטר.

===2012===
====מדליית ארד אולימפית====
באולימפיאדת לונדון (2012) זכתה שקולינה במדליית ארד בשיא אישי חדש של 2.03 מטר, אחרי אנה צ'יצ'רובה בת ארצה
(2.05 מטר) ובריג'טה בארט מארצות הברית (2.03 מטר).

===2013===
====אלופת עולם====
באליפות העולם שנערכה במוסקבה רוסיה בשנת 2013 זכתה שקולינה במדליית זהב בקפיצה לגובה בתוצאה של 2.03 מטר, לפני בריג'טה בארט (2.00 מטר), אנה צ'יצ'רובה ורות בייטייה מספרד (1.97 מטר).

== שיאים אישיים ==
===אצטדיון===
* קפיצה לגובה: 2.03 מטר (2012 ו-2013)

===אולם===
* קפיצה לגובה: 2.00 מטר (2010 ו-2011)

== קישורים חיצוניים ==

קטגוריה:מדליסטים אולימפיים רוסים
קטגוריה:קופצות לגובה רוסיות
קטגוריה:אלופות עולם באתלטיקה
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת בייג'ינג (2008)
קטגוריה:רוסיות שנולדו ב-1986
קטגוריה:רוסים שנולדו ב-1986
מחזור משולב

תחנת כוח הפועלת על מחזור משולב ב[[מישור רותם]]
עקרון פעולה של תחנת כוח במחזור משולב: 1-גנרטורים, 2-טורבינת קיטור, 3-מעבה, 4-משאבה, 5-דודים/מחלף חום, 6-טורבינת גז
מחזור משולב הוא קבוצה של מנועי חום הפועלים במקביל מאותו מקור חום, וממירים אותו לאנרגיה מכנית. היישום של מחזור משולב נפוץ בייצור חשמל ובמערכות הנעה ימיות. בייצור חשמל על ידי מערכת מחזור משולב נשרף דלק בטורבינת גז המחוברת לגנרטור בעוד גזי הפליטה של הטורבינה מנותבים למחלף חום המייצר קיטור. הקיטור משמש להנעת טורבינת קיטור המניעה בתורה גנרטור חשמלי נוסף.

העיקרון העומד בבסיס השיטה הוא שהאנטרופיה של הנוזל או הגז שסיים להניע את מנוע החום הראשון עדיין גבוה מספיק כדי שמנוע חום שני יוכל להפיק אנרגיה משארית החום (אנרגיה) של הנוזל או הגז העובד במנוע הראשון. על ידי שילוב שני זרמים אלה של עבודה על מוט מכני יחיד המפעיל גנרטור חשמלי, היעילות נטו הכוללת של המערכת עשויה להיות מוגברת בשיעור של 60-50%, כלומר, מיעילות כוללת של כ-34% (במחזור יחיד) ליעילות כוללת של כ-51% (במחזור משולב של שני מחזורים). הדבר אפשרי משום שמנועי חום יכולים להשתמש רק בחלק מאנרגיית הדלק שלהם (בדרך כלל בפחות מ-50%). במנוע חום רגיל (לא במחזור משולב) החום שנותר משריפה (למשל, אדי מפלט חמים) מבוזבז בדרך כלל.

שילוב של שני מחזורים משולבים או יותר מוביל ליעילות כוללת גבוהה יותר ולהפחתת עלויות דלק. צורה נפוצה של שימוש במחזור משולב בתחנות כוח נייחות היא בטורבינת גז. מתקן זה נקרא "טורבינת גז במחזור משולב", והוא יכול להשיג יעילות תרמית גבוהה במיוחד של כ-54%, בניגוד לטורבינת גז בעלת מחזור אחד אשר מוגבלת ליעילות של כ-42-35%. בתחילת המאה ה-21 תחנות כוח רבות המוקמות בארצות הברית ובאירופה הן במחזור משולב, חלקן בעלות יותר משני מחזורים משולבים.

==קישורים חיצוניים==

[https://www.iec.co.il/community/pages/powerstationgazturbine.aspx תחנות-כוח טורבינות גז], באתר חברת החשמל

קטגוריה:ייצור חשמל
קטגוריה:מנועים
בואש חוטמני

בואש חוטמני (שם מדעי: Conepatus, מכונים באנגלית: בואשי אף חזיר) הוא סוג במשפחת הבואשיים של בואשים אמריקאים החיים ממקסיקו ועד לדרום ארגנטינה בערבות, מדבריות ויערות לאורך יבשות אמריקה.

לבני סוג זה אף מוארך וורוד המזכיר צורת חזיר. בנוסף יש להם פרווה עליונה לבנה דמוית רעמה וגחון ופנים שחורים ועל הכפות טפרים חדים.

== מינים ==
*בואש חוטמני מוליני (Conepatus chinga)
*בואש חוטמני מזרחי (Conepatus leuconotus) - הגדול ביותר בסוג.
*בואש חוטמני מערבי (Conepatus mesoleucus)
*בואש חוטמני הומבולדטי (Conepatus humboldtii)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:בואשיים
קטגוריה:טקסונים שתוארו בידי ג'ון אדוארד גריי
דייוויד אוליבר

דייוויד אוליבר (באנגלית: David Oliver; נולד ב-24 באפריל 1982) הוא אתלט אמריקאי, הוא אלוף העולם (מוסקבה 2013) ובעל מדליית ארד אולימפית (בייג'ינג 2008), שיאן ארצות הברית בעבר, 5 פעמים אלוף ארצות הברית (2008, 2010, 2011, 2015 ובאולם: 2008) ושיאו האישי מדרג אותו חמישי בכל הזמנים בריצת 110 מטר משוכות.

== ביוגרפיה ==
אוליבר נולד בדנוור, קולורדו. אמו, ברנדה צ'מבר, הייתה אצנית בריצת 400 מטר משוכות.

===2007===
באליפות העולם שנערכה באוסקה יפן בשנת 2007 סיים אוליבר במקום 12 בריצת 110 מטר משוכות בתוצאה של 13.42 שניות.

===2008===
באולימפיאדת בייג'ינג (2008) זכה אוליבר במדליית ארד בריצת 110 מטר משוכות בתוצאה של 13.18 שניות, אחרי דאירון רובלס מקובה (12.93 שניות) ודייוויד פיין בן ארצו (13.17 שניות). בסיבוב השני של התחרות הוא קבע את התוצאה המהירה בסיבוב זה (13.16 שניות).

===2010===
באליפות העולם באתלטיקה באולם שנערכה בדוחא קטר במרץ 2010 זכה אוליבר במדליית ארד בריצת 60 מטר משוכות בתוצאה של 7.44 שניות, אחרי דאירון רובלס שקבע שיא אליפות חדש של 7.34 שניות, וטרנס טרמל שהשווה את השיא האמריקאי (7.36 שניות). 

בתחרות שנערכה בפריז, צרפת ב-16 ביולי אותה שנה קבע אוליבר בריצת 110 מטר משוכות שיא ארצות הברית חדש של 12.89 שניות, באותה העת התוצאה השלישית בטיבה בכל הזמנים.

===2011===
בתחרות שנערכה באולם בשטוטגרט גרמניה ב-5 בפברואר 2011 קבע אוליבר בריצת 60 מטר משוכות שיא אישי חדש של 7.37 שניות, מאית השנייה איטי משיא ארצות הברית ובאותה העת התוצאה השישית בטיבה בכל הזמנים.

באליפות העולם שנערכה בטגו קוריאה הדרומית בסוף אוגוסט אותה שנה סיים אוליבר במקום רביעי בריצת 110 מטר משוכות בתוצאה של 13.44 שניות, בתוצאה זהה לזו של אנדי טרנר מבריטניה שזכה במדליית הארד.

===2013===
====אלוף עולם====
באליפות העולם שנערכה במוסקבה רוסיה בשנת 2013 זכה אוליבר במדליית זהב בריצת 110 מטר משוכות בתוצאה של 13.00 שניות, לפני ריאן וילסון בן ארצו (13.13 שניות) וסרגיי שובנקוב מרוסיה (13.24 שניות).

===2015===
במשחקים הפאן-אמריקאיים שנערכו בטורונטו, קנדה ביולי 2015 זכה אוליבר במדליית זהב בריצת 110 מטר משוכות בתוצאה של 13.07 שניות, לני מייקל תומאס מטרינידד וטובגו (13.17 שניות) ושיין בראת'ווייט מברבדוס (13.21 שניות).

== שיאים אישיים ==
===אצטדיון===
* ריצת 110 מטר משוכות: 12.89 שניות (2010)

===אולם===
* ריצת 50 מטר משוכות: 6.50 שניות (2012)
* ריצת 55 מטר משוכות: 7.01 שניות (2012)
* ריצת 60 מטר משוכות: 7.37 שניות (2011)

== קישורים חיצוניים ==

* 

קטגוריה:אתלטים אולימפיים אמריקאים
קטגוריה:אתלטים אפרו-אמריקאים
קטגוריה:רצי משוכות אמריקאים
קטגוריה:אלופי עולם באתלטיקה
קטגוריה:אתלטים באולימפיאדת בייג'ינג (2008)
קטגוריה:זוכי מדליית ארד אולימפית אמריקאים: אתלטיקה
קטגוריה:בוגרי אוניברסיטת הווארד
קטגוריה:אמריקאים שנולדו ב-1982
מקס פון בהן

מקס פון בֶּהן (בגרמנית: Max von Boehn; 16 באוגוסט 1850 – 18 בפברואר 1921) היה גנרל גרמני, שפיקד על קורפוס ועל ארמיות במלחמת העולם הראשונה.

== ביוגרפיה ==
===תחילת הקריירה===
פון בהן נולד בברומברג למשפחת אצולה בפומרניה עם רקע צבאי, אביו יוליוס פון בהן היה גנרל לוטננט בצבא הפרוסי. בשנת 1867 התגייס פון בהן לצבא הפרוסי, ולחם במלחמת צרפת–פרוסיה, שם נפצע וקיבל על כך את צלב הברזל. פון בהן מילא בצבא תפקידי פיקוד ומטה. בשנת 1905 מונה למפקד הדיוויזיה ה-18, ובשנת 1910 מונה למושל העיר אולם.

===מלחמת העולם הראשונה ואחריתו===
בפרוץ מלחמת העולם הראשונה מונה פון בהן למפקד קורפוס המילואים ה-9 שהיה מוצב תחת פיקוד ארמיית הצפון עד ה-22 באוגוסט 1914 ולאחר מכן היה חלק מהארמייה הראשונה ולחם בחזית המערבית. הקורפוס בפיקודו נטל חלק במצור על דנדרמונדה, ובספטמבר 1914 השתתף בקרב על האן. בסוף אוגוסט 1915 מונה במקביל לסגן מפקד הארמייה הראשונה, תפקיד אותו מילא עד לפירוק הארמייה ב-17 בספטמבר 1915. לאחר מכן הועבר תחת פיקוד הארמייה השנייה, וב-21 באוקטובר עבר תחת פיקוד הארמייה השישית, ולחם בקרבות בפלנדריה ובארטואה.

בסוף פברואר 1916 עבר תחת פיקוד הארמייה החמישית עימה נלחם בקרב ורדן. ביולי 1916 עבר תחת פיקוד הארמייה הראשונה שהוקמה מחדש ולחם עימה בקרב על הסום. על הצלחתו בקרב קיבל ב-24 באוגוסט את העיטור פור לה מריט. ב-25 באוגוסט הועבר שוב תחת פיקוד הארמייה השישית, אך ב-26 בספטמבר הוחזר לגזרת הסום. ב-26 באוקטובר 1916 הועבר תחת פיקוד הארמייה הרביעית ששהתה בגזרת נהר האיזר.

ב-4 בפברואר 1917 מונה פון בהן למפקד פלגת הארמייה C, במקום גנרל הרמן פון שטרנץ. ב-11 במרץ 1917 מונה פון בהן למפקד הארמייה השביעית. באפריל 1917 הותקפה הארמייה שבפיקודו בידי כוחות צרפתיים במהלך מתקפת ניוול, ובכלל זה בקרב השני על האן. ב-20 במאי 1917 קיבל פון בהן תוספת עלי אלון לעיטור הפור לה מריט.

במהלך שנת 1918 פעלה הארמייה במסגרת קבוצת הארמיות של וילהלם, נסיך הכתר של גרמניה. ב-15 - 17 ביולי 1918 השתתפו כוחות הארמייה במתקפה הגרמנית על המארן. ב-6 באוגוסט 1918 מונה פון בהן למפקד קבוצת הארמיות בהן ופיקד עליה עד סוף המלחמה.

לאחר המלחמה התגורר פון בהן בברלין, וב-18 בפברואר 1921 מת באחוזת זומרפלד.

==ראו גם==
* הקיסרות הגרמנית במלחמת העולם הראשונה

==קישורים חיצוניים==

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:אבירי מסדר העיט השחור
קטגוריה:מעוטרי עיטור פרידריך
קטגוריה:גרמנים שנולדו ב-1850
קטגוריה:גרמנים שנפטרו ב-1921
Sawdust

Sawdust הוא אלבום אוסף של להקת הרוק האמריקאית הקילרס. האלבום יצא לאור ב-9 בנובמבר 2007 דרך חברת התקליטים ורטיגו רקורדס, והוא כולל שירי בי-סייד, קאברים, רמיקסים שהוקלטו בין השנים 2002 ל-2007. מהאלבום יצאו שני סינגלים: "Shadowplay", גרסת כיסוי לשיר של הלהקה הבריטית ג'וי דיוויז'ן, ו-"Tranquilize", בו משתתף הזמר לו ריד.

האלבום הגיע למקום ה-12 במצעד האלבומים של ארצות הברית בילבורד 200, לאחר שמכר 82 אלף עותקים בשבוע הראשון להוצאתו. במצעד האלבומים של חנות ה-iTunes הגיע האלבום למקום השני. באירלנד הגיע האלבום למעמד פלטינה לאחר שמכר מעל ל-15 אלף עותקים.

== רשימת רצועות ==

== מיקומי שיא ==

==נתוני מכירות==
{| class="wikitable"
!מדינה
!תואר
!עותקים
!מקור
|-
!קנדה (Music Canada)
|פלטינה 4×
|320,000
|<ref></ref>
|}

==קישורים חיצוניים==

== הערות שוליים ==

קטגוריה:אלבומי הקילרס
קטגוריה:אלבומי אוסף באנגלית
קטגוריה:אלבומי אינדי רוק
קטגוריה:אלבומי רוק אלטרנטיבי
קטגוריה:אלבומי פלטינה כפולה ומעלה בקנדה
ראמה השמיני, מלך תאילנד

המלך אנאנדה מאהידון, ראמה השמיני (Ananda-Mahidol על־פי הכתיב המסורתי הפאלי/הודי; 20 בספטמבר 1925 – 9 ביוני 1946), היה המלך השמיני של תאילנד לשושלת צ'אקרי.

== ביוגרפיה ==
בעת שהוכר כמלך על ידי האספה הלאומית במרץ 1935, הוא היה בן תשע והתגורר בשווייץ. הוא חזר לתאילנד בדצמבר 1945, אך כעבור שישה חודשים ביוני 1946, הוא נמצא ירוי במיטתו וללא רוח חיים.

למרות שבהתחלה סברו שמדובר בתאונה או בהתאבדות, בדיקות רפואיות קבעו שהוא נרצח. הנסיבות המסתוריות סביב מותו נשארו במחלוקת עד היום.

לאחר מותו המסתורי של המלך ראמה השמיני, הומלך אחיו, פומיפון אדוניאדט, כראמה התשיעי, מלך תאילנד, ב־9 ביוני 1946.

==קישורים חיצוניים==

* 

==הערות שוליים==

קטגוריה:מלכי תאילנד
קטגוריה:מונרכים שנרצחו
קטגוריה:בוגרי אוניברסיטת לוזאן
קטגוריה:ילידי 1925
קטגוריה:נפטרים ב-1946
היער הלאומי סקוויה

היער הלאומי סקוויה (באנגלית: Sequoia National Forest) ממוקם בדרומו של רכס הרי סיירה נבדה במדינת קליפורניה שבארצות הברית. שמו ניתן לו על שם 34 חורשות עצי הסקוויה הענקית שבתחומו.

==היער==
היער משתרע על שטח בן 4,829 קילומטרים רבועים, בגבהים שבין 300 עד 3,700 מטרים מעל גובה פני הים. הוא הוקם ב-1908 על שטח שנלקח משמורת יער הסיירה. ב-1909 הרחיב הנשיא תאודור רוזוולט את שטח היער. בשנה שלאחר מכן ניטל חלק משטח היער (ביחד עם שטחי יערות אחרים) כדי ליצור את היער הלאומי קרן (Kern National Fores). ההכרזה על יער קרן בוטלה ב-1915, והשטח שנלקח מהיער הלאומי סקוויה הושב אליו.

עצי הסקוויה שביער מהווים חלק מ-790 קילומטרים רבועים של יער ראשוני שבתחומו. מיני עצים אחרים שביער כוללים מינים שונים של אורנים ואשוחים.

בתחומי היער מצויים שישה שטחים פתוחים מוכרזים, הכלולים בתוכנית שימור השטחים הפתוחים של ארצות הברית. מקצת שטחיהם מצויים בתחומי יערות לאומיים אחרים.

בתחומי היער מצויים 4,000 קילומטרים של דרכים ו-1,370 קילומטרים של שבילים ומתקני קמפינג ונופש שונים. מטה היער נמצא ממערב לו, בעיר פורטרוויל (Porterville). ביער עצמו נמצאים ארבעה מטות אזוריים לפקחי היער.

היער מצוי בשכנות לפארקים הלאומיים סקוויה וקינגס קניון.

היער מנוהל על ידי שירות היערות של ארצות הברית.

==המונומנט הלאומי הסקוויה הענקית==
בחלקו הצפון-מערבי של היער נמצא חלקו הדרומי של המונומנט הלאומי הסקוויה הענקית (Giant Sequoia National Monument), המשתרע על פני 1,330 קילומטרים רבועים (חלקו האחר והנפרד של המונומנט נמצא צפונה משם, בתחום היער הלאומי סיירה). חלק זה כולל את מרבית עצי הסקוויה שביער, שהם כמחצית מעצי הסקוויה הענקית הקיימים. המונומנט הוקם בשנת 2000 על ידי צו נשיאותי שפרסם הנשיא ביל קלינטון.

בתחומי היער נמצא גם אתר המחטים (Needles) - סדרת תצורות סלע מחודדות מגרניט, המתנשאות על רכס שמעל ערוץ הנהר קרן 

==קישורים חיצוניים==

* 

==הערות שוליים==

סקוויה
אברהם אבלי בן ירמיה

הרב אברהם אבלי בן ירמיה (ה'ת"ף, 1720 בערך - ה'תקכ"ט, 1769 בערך) היה רב מחכמי אשכנז במאה ה-18.

נולד בקלווריה לרב ירמיה שכיהן מגיד מישרים בקלווריה כרב בסימנה.

הוא נדד ברחבי אירופה בשל קשיי פרנסה, עד שהשתקע בפרנקפורט על האודר בה הדפיס את ספריו: "סדר אברהם" (פפד"א תקי"ב) על המסורה הגדולה, ו"מדבר סין" (פפד"א תקכ"ט) הכולל מליצות על מילים הנכתבות גם בשין ימנית וגם בשין שמאלית. בספר זה הוא מופיע רק כמביא לבית הדפוס, ואילו כתיבת הספר עצמו מיוחסת לרב אביגדור קרא.

==ספריו==
* 
* 

==קישורים חיצוניים==
* 
* 
* 'ר' אברהם־אבלי ב"ר ירמיהו', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 23 (, תמונה 1221).

==הערות שוליים==

קטגוריה:מחברי ספרות תורנית
קטגוריה:פרנקפורט על האודר: רבנים
קטגוריה:רבנים אשכנזים
קטגוריה:רבנים ליטאים
קטגוריה:ילידי 1720
קטגוריה:נפטרים ב-1769
זבדאני

זַבַּדַ֫אנִי (בערבית: الزبداني) היא עיר בדרום-מערב סוריה, בתחומי מחוז ריף דמשק, הסמוכה לגבול הלבנוני. העיר ממוקמת במרכזו של עמק ירוק המוקף הרים גבוהים, וגובהה כ-1,100 מטר מעל פני הים. לפי נתוני הלשכה המרכזית לסטטיסטיקה הסורית, מנתה אוכלוסיית העיר 26,285 תושבים בשנת 2004.

העיר מהווה מוקד לחימה מרכזי במלחמת האזרחים המתחוללת במדינה.

== אקלים ותיירות ==
הקייצים בעיר מתונים יחסית, בשל גובהה, עם טמפרטורות הנמוכות בכ-5–8 מעלות צלזיוס מאלו שבבירה דמשק. חודשי החורף, מדצמבר ועד סוף פברואר, קרים יותר ומושלגים, במהלכם צונחת הטמפרטורה לעיתים למינוס 10 מעלות צלזיוס. מזג-האוויר הקייצי המתון ונופיה של העיר, הביאו לפיתוחה כאתר נופש לחודשי הקיץ, עוד בתקופת השלטון הצרפתי במדינה. העיר מהווה מוקד משיכה פופולרי לתיירים ולמבקרים מסוריה, בפרט מדמשק, ולרבבות מבקרים ממדינות חצי האי ערב. גם העיירה הסמוכה בלודאן, המתנשאת לגובה 1,500 מטרים, מהווה מוקד משיכה לאלפי תיירים.

== דמוגרפיה ==
האוכלוסייה בזבדאני היא סונית ברובה. בנוסף קיים מיעוט נוצרי גדול בעיר, המחזיק בה כנסייה ומנזר. האוכלוסייה בעיר גדלה בקצב מהיר.

בעיר קיים מרכז של תנועת הצופים הסורים, ובו נערך ב-1954 אירוע הג'מבורי הערבי הראשון.

== מלחמת האזרחים בסוריה ==
העיר מהווה מוקד לחימה בין כוחות הצבא הסורי ובני בריתו לבין כוחות המורדים במדינה, במסגרת מלחמת האזרחים בסוריה.

ב-18 בינואר 2012 הייתה לעיר הראשונה ליפול לשליטת הצבא הסורי החופשי, לאחר קרבות קשים שנערכו בה במשך 11 ימי לחימה. ב-11 בפברואר כבש הצבא הסורי בחזרה את העיר.

לעיר חשיבות אסטרטגית רבה עבור המשטר הסורי ועבור איראן. היא שימשה, לפחות עד ליוני 2011, כמרכז לוגיסטי של כוחות משמרות המהפכה להעברת אספקה לחזבאללה.

בקיץ 2012 שימשה העיר כבסיס מבצעים של חזבאללה ושל כוחות איראניים. באוגוסט באותה השנה כבשו מחדש לוחמים מקומיים 70% משטח העיר. ב-28 בפברואר 2014 הושגה הפסקת אש בין כוחות המשטר הסורי ובין המורדים. הפסקת האש התמוטטה זמן קצר לאחר מכן, כאשר כוחות מורדים תקפו עמדות של צבא סוריה, בעוד כוחות הצבא צרים על העיר ומפציצים אותה. ב-26 באפריל 2014, נכנעו כוחות המורדים בעיר לאחר קרבות כבדים, ובכך איבדו את מעוזם האחרון לאורך גבול לבנון. בהמשך השיגו המורדים שליטה מחודשת בעיר.

במהלך 2015 המשיכה העיר להוות מוקד ללחימה אינטנסיבית בין כוחות צבא סוריה ובין כוחות המורדים.

== ערים תאומות ==
* 

==קישורים חיצוניים==

==הערות שוליים==

קטגוריה:סוריה: ערים
גרג באלרד

גרג באלרד (באנגלית: Greg Ballard; נולד ב-20 בנובמבר 1954) הוא פוליטיקאי אמריקאי חבר המפלגה הרפובליקנית, כיהן כראש עיריית אינדיאנפוליס בשנים 2008 עד 2016.

==ביוגרפיה==
באלרד נולד וגדל במזרח אינדיאנפוליס, בנם הרביעי מתוך חמישה של דוארד ומרי. הוא למד בתיכון קתולי אותו סיים ב-1972. לאחר שסיים לימודי תואר ראשון בכלכלה באוניברסיטת אינדיאנה התנדב לחיל הנחתים של ארצות הברית. הוא סיים קורס קצינים בבסיס קוונטיקו. הוא הוצב למשימות בקליפורניה, באוקינאווה שביפן, מישיגן ופנמה. שירת קצין מבצעים של גדוד נחתים ונשלח עמו ללחימה במלחמת המפרץ. בתום הקרבות הוצב בנמל ג'ובייל בערב הסעודית והיה אחראי לארגון ושילוח כוחות וציוד הנחתים חזרה לארצות הברית. בתקופה זו זכה לכינוי "ראש עיריית ג'ובייל". ב-1996 קודם לדרגת לוטננט קולונל, הוא סיים לימודי תואר שני במדעי הצבא באוניברסיטת חיל הנחתים. במשימתו האחרונה שימש קצין במטה פיקוד אירופה של ארצות הברית בשטוטגרט בגרמניה עד 2001. על שירותו עוטר באות לגיון ההצטיינות ובמדליית השירות הראוי לשבח.

לאחר שחרורו עבד בתאגיד התרופות באייר בשלוחת החברה באינדיאנפוליס ושימש מנהל ההפצה בצפון אמריקה. לאחר מכן עבד כיועץ עסקי עצמאי.

בנובמבר 2007 התמודד בבחירות לראשות עיריית אינדיאנפוליס כנציג המפלגה הרפובליקנית. הוא ניהל קמפיין "רזה" בתקציב של 300,000 דולר מול ראש העיר המכהן מזה שתי קדנציות, בארט פטרסון. מערכת הבחירות התמקדה בנושא העלאת מיסים שחלה על תושבי העיר בשנות כהונתו של פטרסון, על אף שפיגר בסקרים בלמעלה מ-10%, זכה באלרד בבחירות ברוב של 51% מול 47%. ניצחונו נחשב לאחת ההפתעות הגדולות ביותר בתולדות הפוליטיקה של אינדיאנה. בנובמבר 2011 זכה בבחירות לכהונה שנייה.

בינואר 2016 סיים את תפקידו. במקומו נבחר ג'וש אוגסט, חבר המפלגה הדמוקרטית.

באלרד נשוי לויני ואב לשניים.

==קישורים חיצוניים==

* 
* [http://www.indy.gov/eGov/Mayor/about/Pages/mayor_bio.aspx גרג באלרד] באתר עיריית אינדיאנפוליס
* [http://archive.indystar.com/article/20071107/NEWS06/80414041/Mayor-elect-confident-his-ability-leadership Mayor-elect is confident of his ability, leadership], אתר אינדי סטאר, 18 בנובמבר 2008

==הערות שוליים==

קטגוריה:ראשי עיריית אינדיאנפוליס
קטגוריה:חברי המפלגה הרפובליקנית (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:קצינים וחוגרים בחיל הנחתים של ארצות הברית
קטגוריה:בוגרי אוניברסיטת אינדיאנה בבלומינגטון
קטגוריה:מלחמת המפרץ: אישים
קטגוריה:אמריקאים שנולדו ב-1954
יהונתן אבלמן

הרב יהונתן אבלמן (בכתיב יידי: אבעלמאנן; ה'תרי"ד, 1854 – ט"ז באדר ה'תרס"ג, 15 במרץ 1903) היה רב ודיין ליטאי בביאליסטוק.

==ביוגרפיה==
נולד לרב אברהם אבא יצחק אבלמן בעיר וילאן שבמחוז קובנה, שבה כיהן כרב אבי אמו המכונה על שם עירו "ר' יעקב ווילאנער", עד עלייתו לארץ ישראל. בגיל 15 נסע לאיישישוק ללמוד ב"קיבוץ" המפורסם שהיה בעיר. לאחר ארבע שנים, נסע להמשך לימודיו בווילנה. נישא לשפרינצא בת הרב אברהם אבא לווינזון, השדכנית הייתה אסתר ליפקין, רעיית רבי ישראל מסלנט, לפי המלצת חתנה רבי אליהו אליעזר גרודזנסקי המו"צ הראשי בווילנה שהיה דודה של הכלה והכיר את החתן.

לאחר נישואיו למד בווילנה שנתיים רצופות בחברותא עם רבי ישראל מסלנט, שקבע את מושבו בתקופה זו ב"קלויז יאגיכעס". בהיותו בן 24 התמנה כרבה של חורושץ הסמוכה לביאליסטוק לפי הוראת רבה של ביאליסטוק, רבי יום טוב ליפמן הלפרין, שהתבקש לכך בידי מחותנו רבי ישראל מסלנט. כעבור 6 שנים, בהיותו בן שלושים, התמנה כדיין בלשכת הדיינים הקהילתית בביאליסטוק. הוא התפרסם כלמדן ישר, ורבים הגיעו לביאליסטוק כדי לדבר עמו בסוגיות מוקשות.

גם לאחר שהתמנה כדיין ומו"ץ בביאליסטוק, המשיך לפעול בזירה הציבורית ודאג לחלשים בחברה. כותבי תולדותיו מציינים את נעימות התנהגותו בהתאם לעקרונות תנועת המוסר, והקפדתו ליצור תחושה נעימה אצל כל הבאים עמו במגע. 

בשנתיים האחרונות לחייו חלה במחלת לב ובבוקר יום ראשון, ט"ז באדר ה'תרס"ג, 15 במרץ 1903, התמוטט ונפטר. הוא הובא לקבורה בהלוויה המונית בביאליסטוק, ביום שלישי שלאחר פטירתו. שברי מצבת קבורתו בבית הקברות "בגנובקה" בבילסטוק נמצאה [כנראה שלא במקומה המקורי] ב-16 במאי 2022. כתביו הובאו לבית הדפוס בידי בניו.

==קישורים חיצוניים==
* 
* 'אבלמן, ר' יהונתן ב"ר אברהם־אבא־יצחק', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 23 (, תמונה 1221).
* ערכו ב תמונה מס.229 (עמוד 189).
;ספרו
* 

קטגוריה:רבנים ליטאים
קטגוריה:רבנים פולנים
קטגוריה:מחברי ספרי שו"ת
קטגוריה:ביאליסטוק: רבנים
קטגוריה:ילידי 1854
קטגוריה:ליטאים שנפטרו ב-1903
Orpheus Blade

Orpheus Blade (אורפאוס בלייד, מאנגלית: "חרבו של אורפאוס") היא להקת פרוגרסיב מטאל ישראלית.

==היסטוריה==
280px
280px
180px

הלהקה הוקמה ב-2008 בישראל על ידי עדי (כהן) ביטרן, סולנית הלהקה. לאחר מספר חילופי הרכב, בשנת 2014 הצטרפו ללהקה אדי למישוב (גיטרת באס), שקד פורמן (תופים), גל בן חיים (גיטרה). בנוסף הצטרף ללהקה הזמר הנינג באסה (Henning Basse), חבר לשעבר בלהקות Sons of Seasons , Mayan , Karmaflow ועוד.

באפריל 2014 שוחרר הסינגל הראשון, Dismissal.

אלבום הבכורה בשם Wolf's Cry (בתרגום חופשי "קריאת זאב") שוחרר בשנת 2015 על ידי חברת הפקות Pitch Black Records. האלבום הוא למעשה אלבום קונספט, המדבר על אנשי זאב ועל היחסים בין אדם לבין חיה. עדי ביטרן הלחינה וכתבה כל שירי האלבום, חלקם בשיתוף עם ארז יוחנן, שבנוסף גם השתתף בהקלטות. האלבום נכתב והוקלט במשך כ-6 שנים וזכה לביקורת חיובית בישראל ומחוצה לה עם יציאתו.

בינואר 2018 הוציאו סינגל בשם On Madness.

בפברואר 2022 הוציאו סינגל בשם My Arms For Those Wings.

==חברי להקה==
* עדי ביטרן (שירה)
* הנינג באסה (שירה)
* גל בן חיים (גיטרה)
* ניצן רבהון (תופים)
* אדי למישוב (גיטרת באס)

===חברי הרכב בהופעות חיות===
* עומר פורמן (קלידים)
* גיל דוד (גיטרה)
* יורם אלוש (גיטרה)
* ניצן רבהון (תופים)
* מקס מאן (באס)
*בנוסף, בהופעות יוחאי דוידוף מחליף את הנינג באסה בשירה

==קישורים חיצוניים==

* 
* [https://twitter.com/OrpheusBlade?ref_src=twsrc^tfw עמוד טוויטר] של הלהקה
* [https://www.facebook.com/orpheusblade עמוד פייסבוק] של הלהקה
* [http://www.stormbringer.at/interviews.php?id=1684&lang=en רעיון עם עדי ביטרן], אתר Stormbringe
* [http://www.metalist.co.il/ShowPrivate.asp?id=366 סקירת הופעה], אתר מטאליסט
* 
*[https://www.instagram.com/nitzanrh/ עמוד אינסטגרם] של ניצן רבהון, המתופף

==הערות שוליים==

קטגוריה:להקות פרוגרסיב מטאל ישראליות
קטגוריה:מטאל
חנה אהרוני (שחיינית)

חנה אהרוני, שחיינית עבר ישראלית, אלופת ישראל בשחייה במשחי הגב.

== ביוגרפיה ==
אהרוני שחתה בקבוצת מכבי חיפה.

===1967===
באליפות ישראל שנערכה בשנת 1967 זכתה אהרוני במדליית ארד, במשחה ל-400 מטר חופשי בתוצאה של 5:39.7 דקות, אחרי דורית זלץ מברית מכבים עתיד שקבעה שיא ישראלי חדש של 5:10.2 דקות וחברתה לקבוצה ליאורה קולמן (5:38.0 דקות).

===1969===
באליפות ישראל שנערכה בשנת 1969 זכתה אהרוני בשתי מדליות ארד, במשחה ל-100 מטר גב בתוצאה של 1:18.9 דקות, אחרי איבונה טוביס מהפועל חיפה (1:14.4 דקות) וחברתה לקבוצה נעמי לאופר (1:18.0 דקות) ובמשחה ל-200 מטר גב בתוצאה של 2:53.5 דקות, אחרי איבונה טוביס (2:43.7 דקות) ושלומית ניר (2:49.5 דקות)..

===1970===
באליפות ישראל בשחייה שנערכה בבת גלים בחיפה באוקטובר 1970 זכתה אהרוני בשתי מדליות כסף אישיות, במשחה ל-100 מטר גב בתוצאה של 1:20.5 דקות, אחרי שלומית ניר הפועל אילת השחר (1:18.4 דקות) ולפני נעמי לאופר ובמשחה ל-200 מטר גב בתוצאה של 2:54.7 דקות, אחרי שלומית ניר (2:48.8 דקות) ולפני ענת וייס מברית מכבים עתיד (2:55.3 דקות).

===1971===
====אלופת ישראל====
באליפות ישראל בשחייה שנערכה בבת גלים בחיפה באוקטובר 1971 זכתה אהרוני במדליית זהב אישית, במשחה ל-100 מטר גב בתוצאה של 1:18.8 דקות, לפני נעמי לאופר (1:19.3 דקות) ושלומית ניר (1:20.4 דקות)

==ראו גם ==

== הערות שוליים ==

קטגוריה:שחייניות גב ישראליות
קטגוריה:אלופות ישראל בשחייה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
נעמי לאופר

נעמי לאופר היא שחיינית עבר ישראלית, אלופת ישראל בשחייה ושיאנית ישראל במשחי הגב.

== ביוגרפיה ==
לאופר שחתה בקבוצת מכבי חיפה.

===1965===
באליפות ישראל בשחייה שנערכה בבת גלים בחיפה בסוף ספטמבר 1965 זכתה לאופר במדליית ארד במשחה ל-100 מטר גב בתוצאה של 1:24.3 דקות, אחרי איבונה טוביס מהפועל חיפה שהשוותה את שיאה הישראלי (1:14.4 דקות) ואביטל ברוידה מהפועל קריית טבעון (1:23.0 דקות).

===1966===
====אלופת ישראל ושיאנית ישראל====
באליפות ישראל בשחייה שנערכה בבת גלים בחיפה באוקטובר 1966 זכתה לאופר בשתי מדליות זהב אישיות, במשחה ל-100 מטר גב בתוצאה של 1:19.2 דקות, לפני אביטל ברוידה (1:22.0 דקות) ותמר לנה מהפועל חיפה (1:24.3 דקות) ובמשחה ל-200 מטר גב בתוצאה של 2:56.6 דקות, לפני אביטל ברוידה (3:00.1 דקות) ותמר לנה (3:05.1 דקות).

===1967===
באליפות ישראל בשחייה שנערכה בבת גלים בחיפה באוקטובר 1967 זכתה לאופר בשתי מדליות, כסף וארד. מדליית כסף, במשחה ל-200 מטר גב בשיא נערות חדש של 2:53.0 דקות, אחרי איבונה טוביס (2:43.8 דקות) ולפני שלומית ניר מהפועל אילת השחר (2:56.0 דקות) ומדליית ארד במשחה ל-100 מטר גב בתוצאה של 1:18.3 דקות, אחרי איבונה טוביס (1:16.4 דקות) ושלומית ניר (1:17.7 דקות).

===1968===
באליפות ישראל שנערכה בשנת 1968 זכתה לאופר ב-3 מדליות, 1 כסף ו-2 ארד. מדליית כסף, במשחה ל-200 מטר גב בתוצאה של 2:57.5 דקות, אחרי שלומית ניר (2:47.6 דקות) ולפני איריס בן אלול מהפועל תל אביב (2:59.6 דקות) ומדליות ארד במשחה ל-100 מטר גב בתוצאה של 1:19.9 דקות, אחרי איבונה טוביס (1:14.4 דקות) ושלומית ניר (1:16.4 דקות) ובמשחה ל-200 מטר מעורב אישי בתוצאה של 2:56.2 דקות, אחרי איבונה טוביס שקבעה שיא ישראלי חדש של 2:35.6 דקות ושלומית ניר (2:46.7 דקות).

===1969===
באליפות ישראל שנערכה בשנת 1969 זכתה לאופר במדליית כסף, במשחה ל-100 מטר גב בתוצאה של 1:18.0 דקות, אחרי איבונה טוביס (1:14.4 דקות) ולפני חנה אהרוני חברתה לקבוצה (1:18.9 דקות).

===1970===
באליפות ישראל בשחייה שנערכה בבת גלים בחיפה באוקטובר 1970 זכתה לאופר במדליית ארד אישית, במשחה ל-100 מטר גב, אחרי שלומית ניר (1:18.4 דקות) וחנה אהרוני (1:20.5 דקות).

===1971===
באליפות ישראל בשחייה שנערכה בבת גלים בחיפה באוקטובר 1971 זכתה לאופר בשתי מדליות אישיות, כסף וארד. מדליית כסף, במשחה ל-100 מטר גב בתוצאה של 1:19.3 דקות, אחרי חנה אהרוני (1:18.8 דקות) ולפני שלומית ניר (1:20.4 דקות) ומדליית ארד במשחה ל-200 מטר גב בתוצאה של 3:00.5 דקות, אחרי שלומית ניר (2:47.9 דקות) וחנה אהרוני (2:50.7 דקות)

==ראו גם ==

== הערות שוליים ==

קטגוריה:שחייניות גב ישראליות
קטגוריה:אלופות ישראל בשחייה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יודנריין

בית הכנסת ב[[בידגושץ'. ועליו כתובת בגרמנית: "עיר זו חופשייה מיהודים". ספטמבר 1939.]]
מפה של [[המדינות הבלטיות בה אסטוניה מתוארת כ"חופשייה מיהודים".]]
"נקי מיהודים" (בגרמנית: יוּדֶנרָיין - Judenrein) או "חופשי מיהודים" (יוּדֶנפרָיי - Judenfrei) היה מונח נאצי, שבא לציין במהלך השואה אזור ללא יהודים.

==מקומות שהוגדרו "נקיים מיהודים"==
מפעלים, כפרים, ערים, ואזורים הוכרזו כ"נקיים מיהודים" לאחר שטוהרו אתנית מיהודים.

מספר דוגמאות למקומות שהוגדרו "נקיים מיהודים":
* גלנהאוזן – קיבלה את התואר ב-1 בנובמבר 1938, על ידי העיתונות, לאחר שבית הכנסת בעיר נסגר והיהודים המקומיים נאלצו לעזוב את העיר.
* בידגושץ' – דווחה בדצמבר 1939.
* אלזס – דווחה ביולי 1940 על ידי רוברט היינריך וגנר
* לוקסמבורג – דווחה על ידי העיתונות ב-17 באוקטובר 1941.
* 23px המדינה העצמאית של קרואטיה
* אסטוניה – דווחה בועידת ואנזה ב-20 בינואר 1942.
* בלגרד וסרביה – אוגוסט 1942.
* וינה – דווחה על ידי אלויס ברונר ב-9 באוקטובר 1942.
* 21x21 פיקסלים גליציה - דווחה על ידי קצין האס אס פריץ קצמן בדוח למפקדו ב-30 ביוני 1943.
* ברלין 19 במאי 1943.
* ארלנגן הוכרזה בשנת 1944.

==לקריאה נוספת==
* איתמר לוין, לקסיקון השואה, תל אביב: הוצאת ידיעות אחרונות, 2005.

==הערות שוליים==

קטגוריה:אנטישמיות
קטגוריה:טרמינולוגיה נאצית
ענתרה אבן שדאד

ענתרה ואהובתו עבלה
ענתרה אבן שדאד (בערבית: عنترة بن شداد العبسي, עַנְתַרַה בּן שַׁדַּ֫אד אל-עַבְּסִי, 525–608 לספירה) היה חייל ומשורר ערבי טרום-אסלאמי, שהתפרסם בשל שירתו וחייו ההרפתקניים. שיריו המרכזיים נכללים ב"מועלקאת", אוסף שבעת השירים שהאגדה מספרת עליהם שהיו תלויים בכעבה. 

אמו הייתה שפחה שחורת-עור. ענתרה היה עבד שקנה את חירותו בהצטיינות במלחמה. 

סיפור חייו, או "הרומנסה של ענתר" (סירת ענתרה בן שדאד), נמסר בעל פה לאורך השנים, ופורסם בביירות בשנת 1871 (10 כרכים) ובקהיר בשנת 1889 (32 כרכים). יצירה זו תורגמה חלקית לאנגלית בידי טריק המילטון בשנת 1820, תחת הכותרת ענתר: רומנסה בדואית.

המחזאי המצרי אחמד שאוקי חיבר מחזה על אודות המשורר.

==קישורים חיצוניים==

* 
* [http://benyehuda.org/rivlin_yy/antar.html משירי ענתר], תרגום לעברית מאת יוסף יואל ריבלין
* כחלק מביקורת האסלאם על התקופה שקדמה לו צויר ענתר כדמות שלילית, ביקורת שהתגלגלה גם לסרטון הווידאו הזה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משוררים מימי הביניים
קטגוריה:שירה ערבית
קטגוריה:ילידי 525
קטגוריה:נפטרים ב-615
מגבת נייר

גליל של מגבות נייר על מעמד עץ
מגבת נייר (מוכר גם בשם נייר סופג) היא מגבת סופגת העשויה מנייר במקום בד. להבדיל ממגבות בד, מגבות הנייר נועדו לשימוש חד-פעמי. 

מגבות הנייר ארוזות בגליל או בערמה המאפשרת שליפה של מגבת בודדת בכל פעם.

==שימושים==
שימוש במגבת נייר לספיגת השמן העודף לאחר טיגון

למגבות הנייר שימושים מגוונים בתחום הניקיון וההיגיינה מגבות נייר משמשות לייבוש ידיים, ניקוי חלונות, ניקוי אבק וניקוי נוזלים שנשפכו. 

בבישול מגבות הנייר משמשות לספיגת השמן העודף לאחר טיגון המזון. כמו כן, נעשה שימוש במגבות נייר לעטיפת כריכים המיועדים לאכילה במועד מאוחר יותר.

== היסטוריה ==
מתקני מגבות נייר חד פעמיות בשירותים ציבוריים מצמצמים את סכנת ההידבקות בהשוואה לשימוש במגבות בד רב פעמיות.
בשנת 1907 השיקה Scott Paper Company שבפילדלפיה טישו מנייר אשר יועד לסייע למנוע הידבקות בשפעת ממגבות בד בשירותים. 

==ראו גם==
* מתקן לנייר ניגוב ידיים
* ממחטת נייר
* מפית
*נייר טואלט

==קישורים חיצוניים==

==הערות שוליים==

קטגוריה:מוצרי נייר
קטגוריה:היגיינה
קטגוריה:מוצרים חד-פעמיים
ג'ונתן נייט

ג'ונתן ראשלי נייט (אנגלית: Jonathan Rashleigh Knight, נולד ב-29 בנובמבר 1968) הוא זמר אמריקני אשר היה חבר בלהקת הבנים ניו קידס און דה בלוק. הלהקה כללה גם את דוני וולברג, ג'ואי מקנטייר, דני ווד ואת אחיו הצעיר של ג'ונתן (ג'ון) -ג'ורדן נייט. ג'ון היה המבוגר בין חברי הלהקה, והראשון שהחליט לעזוב אותה בשנת 1994, בטרם הוכרז רשמית על התפרקותה.

== השנים הראשונות לחייו ==
נייט נולד בווסטר (מסצ'וסטס) למרלין פוטנם ואלן נייט. הוא היה החמישי מבין שישה ילדים: אליסון, שרון, דייוויד, כריסטופר וג'ורדן. שני הוריו הם כמרים בכנסייה האפיסקופלית.

== ניו קידס און דה בלוק ==
ג'ונתן נייט בהופעת הלהקה
החל משנת 1984 ועד ל-1994, נייט היה חבר בלהקת הבנים האמריקנית זוכת הפרסים ניו קידס און דה בלוק (בעברית: "הנערים החדשים בשכונה"). הם מכרו מעל ל-80 מיליון עותקים ברחבי העולם לפני שהלהקה התפרקה בשנת 1994 כאשר נייט עזב במהלך מסע ההופעות של אלבומם  Face the Music. בהתחלה חברי הלהקה התכוונו להמשיך את מסע ההופעות בטענה כי ג'ון נפצע בעקבות נפילה ברכיבה על סוס, אך שבועות מספר לאחר עזיבתו הם הודיעו על התפרקותם באופן רשמי. עזיבתו המוקדמת גררה דיווחים על כך שמספר חברי להקה היו מתוסכלים מהדרך בה עזב ותחושות אלו גרמו להתפרקותם.

באביב 2008 נייט חזר להופיע כאשר התאחד עם שאר ארבעת חברי להקת הניו קידס און דה בלוק. ב-2 בספטמבר 2008 הם הוציאו את אלבומם השביעי (הראשון מזה שבע שנים) "דה בלוק". על מנת לאשר את האיחוד ולהכריז על הוצאת האלבום החדש הם הופיעו יחדיו ב-16 במאי 2008 בפעם הראשונה מזה חמש עשרה שנים בתוכנית טודיי (Today Show).

תוכנן מסע הופעות בעקבות ההכרזה על האלבום אשר החל בטורונטו ב-18 בספטמבר 2008. הסינגל הראשון מתוכו "Summertime" זכה להגיע למקום ה-9 במצעד בקנדה וכן נכנס להיות אחד מ-30 הסינגלים המצליחים בארצות הברית (מקום 24 בהורדות הדיגיטליות). הם הוציאו את הסינגל השני "Single" מהאלבום דה בלוק באוגוסט 2008.

== חייו האישיים ==
נייט הוא אחיו הבוגר של ג'ורדן.

בשנים הראשונות לאחר ההתפרקות של הלהקה נייט עבד בנדל"ן, גר באסקס, מסצ'וסטס ולעיתים נדירות ביותר התראיין או הופיע בכלי התקשורת. בשנת 2000 הוא גילה כי הוא סבל מהתקפי פאניקה מתחילת הקריירה כחבר בניו קידס. הוא מאז קיבל טיפול תרופתי וחל שיפור במצבו. הוא הופיע בתוכנית הריאליטי של MTV True Life על מנת לסייע למעריץ שסבל מהתקפי חרדה.

בתחילת שנות ה-90 של המאה ה-20, נייט היה בקשרים חבריים עם זמרת הפופ טיפאני, והיו שמועות על היותם במערת יחסים רומנטית. באותה תקופה שני הצדדים הכחישו זאת. בשנת 2009 במגזין נשיונל אינקווירר פורסמה כתבה ובה ריאיון עם גבר שטען כי הוא יצא עם ג'ונתן, וכך הכריז עליו שהוא הומוסקסואל. בינואר 2011 טיפאני אישרה את היותו הומוסקסואל, ונייט מאוחר יותר אמר: "אני חי בפתיחות ומעולם לא הסתרתי את העובדה שאני גיי" בהודעה בבלוג של הניו קידס הוא הוסיף "נראה כי תנאי מוקדם עבור כל דמות ציבור הומוסקסואלית הוא להופיע על גבי שער עיתון עם הכותרת 'אני הומו'. אני מתנצל שלא עשיתי זאת אם זה מה שהיה מצופה ממני".

נייט נמצא במערכת יחסים עם הארלי רודריגז החל מ-2008. השניים הופיעו בעונה ה-26 של "המרוץ המדהים" (The Amazing Race) ששודר ב-CBS בתחילת 2015, והגיעו למקום התשיעי.

==קישורים חיצוניים==

* 

* [http://panicattacktherapist.com/oprah-winfrey-on-panic-attacks/ ריאיון עם אופרה וינפרי על התקפי חרדה]

==הערות שוליים ==

קטגוריה:בוסטון: אישים
קטגוריה:זמרי פופ אמריקאים
קטגוריה:זמרים להט"בים אמריקאים
קטגוריה:מתחרי המירוץ למיליון
קטגוריה:אמריקאים שנולדו ב-1968
גאס ויליאמס

גאס ויליאמס (באנגלית: Gus Williams; נולד ב-10 באוקטובר 1953) הוא כדורסלן עבר אמריקאי ששיחק במשך 11 בליגת ה-NBA מעמדת הרכז. ויליאמס זכור בעיקר כשחקן קבוצת סיאטל סופרסוניקס, עמה זכה באליפות ה-NBA בעונת . הוא נודע בכינוי "הקוסם" (The Wizard), בשל סגנון משחקו הווירטואוזי שכלל קליעות אקרובטיות בקרבת הסל, מסירות מאחורי הגב ויציאה מהירה להתקפות מתפרצות. בשנת 2004 הועלתה גופייתו עם המספר "1" לתקרת אולמה הביתי של סיאטל סופרסוניקס, כהוקרה על תרומתו לקבוצה.

==קריירה ב-NBA==
===גולדן סטייט ווריורס===
ויליאמס נולד במאונט ורנון שבמדינת ניו יורק בשנת 1953. בתום לימודיו באוניברסיטת דרום קליפורניה נרשם לדראפט ה-NBA לשנת 1975, בו נבחר בסיבוב השני (בחירה 20) על ידי קבוצת גולדן סטייט ווריורס. ויליאמס הרשים כבר בעונת הרוקי שלו, ובסיומה נבחר לחמישיית הרוקיז של העונה לאחר שקלע 11.7 נקודות בממוצע למשחק. אחרי עונה שנייה בינונית במדי הווריורס הוא חתם כשחקן חופשי בסיאטל סופרסוניקס, בה הפך לראשונה לשחקן מוביל.

===סיאטל סופרסוניקס===
בעונה הראשונה שלו בסיאטל, , קלע ויליאמס 18.1 נקודות בממוצע למשחק והגיע עם קבוצתו לסדרת גמר ה-NBA, בה הפסידו הסופרסוניקס לוושינגטון בולטס בתוצאה 4-3. בעונה העוקבת "נקמה" קבוצתו של ויליאמס בבולטס, לאחר שהביסה את וושינגטון בתוצאה 4-1 בסדרת הגמר וזכתה באליפות הראשונה בתולדות המועדון. ויליאמס הפגין יכולת מצוינת לאורך הסדרה, בה הוביל את קבוצתו עם 28.6 נקודות בממוצע למשחק, אך תואר ה-MVP של סדרת הגמר הוענק לדניס ג'ונסון, חברו לקו האחורי בקבוצה. בעונת המשיך ויליאמס להציג יכולת טובה, ואף נבחר לראשונה לחמישייה השנייה של העונה, אך קבוצתו כשלה בניסיונה להגן על תואר האליפות כשהודחה כבר בשלב גמר המערב. ויליאמס לא השתתף כלל בעונת בשל מחלוקת חוזית, אך חזר לשחק בשורות הסופרסוניקס בעונות -. בתקופה זו פרח ויליאמס ברמה האישית, השתתף בשני משחקי אולסטאר ואף נבחר לחמישייה הראשונה של העונה ב-1982. ממוצעיו של ויליאמס לאורך שש העונות ששיחק במדי הסופרסוניקס עומדים על 20.3 נקודות, 6 אסיסטים ו-2.3 חטיפות למשחק.

===שלהי הקריירה===
בסיום עונת 1983/84 הועבר ויליאמס בטרייד לוושינגטון בולטס, בשורותיה שיחק במשך שתי עונות בהן נחלשה תפוקתו. באמצע עונת חתם על חוזה באטלנטה הוקס, אך התקשה לתרום לקבוצה ופרש בסיום העונה, בגיל 33. ב-11 עונותיו ב-NBA העמיד ויליאמס ממוצעים של 17.1 נקודות, 5.6 אסיסטים ו-2.0 חטיפות למשחק.

==קישורים חיצוניים==

* [http://www.basketball-reference.com/players/w/willigu01.html סטטיסטיקת הקריירה של ויליאמס ב-NBA], באתר Basketball-reference.com

==הערות שוליים==

קטגוריה:כדורסלני גולדן סטייט ווריורס
קטגוריה:כדורסלני סיאטל סופרסוניקס
קטגוריה:כדורסלני וושינגטון בולטס
קטגוריה:כדורסלני אטלנטה הוקס
קטגוריה:כדורסלני אוניברסיטת דרום קליפורניה
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:בחירות דראפט של גולדן סטייט ווריורס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1953
אבריאל בר יוסף

בר יוסף, יולי 2009
אבריאל בר יוסף (נולד ב-26 בדצמבר 1954) הוא קצין צה"ל במילואים בדרגת תת-אלוף, שימש ראש מספן הציוד בחיל הים וכיהן כמשנה לראש המטה לביטחון לאומי. הועמד לדין באשמת בקשת שוחד, קבלת שוחד, מרמה והפרת אמונים בפרשת הצוללות וכלי השיט.

==ביוגרפיה==
בר יוסף הוא בעל תואר ראשון בהנדסת אוניות והנדסת מכונות מאוניברסיטת גלאזגו, ותואר שני בהנדסת אוניות מאוניברסיטת מישיגן. נשוי לעליזה, עובדת משרד הביטחון, ואב לארבעה. מתגורר בזכרון יעקב.

בר יוסף הוא בוגר בית הספר לקציני ים עכו ושירת בחיל הים במשך כ-25 שנים. בתפקידו האחרון שימש ראש מספן הציוד בשנים 1999 עד 2003.

לאחר שחרורו עבד ברפאל - מערכות לחימה מתקדמות בתחום יזום וניהול התעשייה הימית בישראל. כמו כן שימש דירקטור בחברה הכלכלית של זכרון יעקב ודירקטור חיצוני בחברת זוקו שילובים. בשנים 2004 עד 2009 כיהן כמנהל ועדת החוץ והביטחון של הכנסת וכמנהל הוועדה לתקציב הביטחון בכנסת. בשנים 2009 עד 2015 שימש משנה לראש המטה לביטחון לאומי. במסגרת זו היה חבר הוועדה הבינמשרדית לבחינת מדיניות הממשלה בנושא משק הגז הטבעי בישראל ("ועדת צמח"). ב-2012 מונה ליו"ר נמל חיפה וכיהן בתפקיד מספר חודשים.

בפברואר 2016 הודיע ראש ממשלת ישראל בנימין נתניהו על מינויו של בר יוסף לראש המטה לביטחון לאומי. בעקבות ההודעה דרשה תנועת אומ"ץ לבטל את המינוי בשל חשדות בקבלת טובות הנאה וניגוד עניינים. ביולי של אותה שנה הודיע בר יוסף שאיננו מעוניין בתפקיד ושפניו למגזר הפרטי.

== אישומים פליליים ==
===פרשת הצוללות===

בנובמבר 2016 נחקר בחשד לקבלת שוחד מאיש העסקים הגרמני מייקל הרצוג, שניסה לקדם מיזם הנזלת גז טבעי בישראל, ונשלח למעצר בית לחמישה ימים. בדצמבר הוטל צו עיקול על הווילה שלו. ב-10 ביולי 2017 נחקר במסגרת תיק 3000 ומעצרו הוארך בארבעה ימים. אשתו, עליזה, נחקרה אף היא בשתי הפרשות. בנובמבר 2018 הודיעה המשטרה כי נתגבשה תשתית ראייתית נגד בר יוסף לביצוע עבירות שוחד, מרמה והפרת אמונים וקשירת קשר לביצוע פשע. באפריל 2021 הוגש נגדו כתב אישום באשמת שוחד.

===מתווה הגז===
ב-23 בנובמבר 2017 הודיעה משטרת ישראל כי בסיום חקירת יאח"ה נגד בר יוסף התגבשה תשתית ראייתית לכאורה לביסוס החשד למעורבותו בעבירות שוחד, מרמה והפרת אמונים ועבירות לפי חוק איסור הלבנת הון, בעת שכיהן כמשנה לראש המטה לביטחון לאומי. על פי ההודעה הוא חשוד בקבלת שוחד מאיש עסקים גרמני בתמורה לקידום האינטרסים שלו בוועדת צמח שדנה במתווה הגז.

== קישורים חיצוניים ==
* יונתן ורדי ואבי אובל,	[https://beingalim.files.wordpress.com/2021/02/2001-10-bg.pdf חיל הים בחזית ההיי טק - ראיון עם אבריאל בר יוסף],	"בין גלים" גיליון 1 אוקטובר 2001 עמ'	16.
* 
* עמיר רפפורט, [http://www.israeldefense.co.il/he/node/30327 שחיתות בצמרת, מורה נבוכים: מאחורי הקלעים של "פרשת הצוללות"], ישראל דיפנס, 13 ביולי 2017
* עמיר רפפורט, [http://www.israeldefense.co.il/he/node/30757 מיוחד: הסיפור של אבריאל בר־יוסף], ישראל דיפנס, 17 באוגוסט 2017

==הערות שוליים==

קטגוריה:תתי-אלופים בחיל הים
קטגוריה:ראשי מספן הציוד
קטגוריה:עובדי הכנסת
קטגוריה:מהנדסי מכונות ישראלים
קטגוריה:סגל רפאל
קטגוריה:סגל המטה לביטחון לאומי
קטגוריה:דירקטורים ישראלים
קטגוריה:בוגרי בית הספר לקציני ים עכו
קטגוריה:בוגרי קורס חובלים
קטגוריה:בוגרי אוניברסיטת מישיגן
קטגוריה:בוגרי אוניברסיטת גלאזגו
קטגוריה:ישראלים שנולדו ב-1954
מארק צ'טפילד

מארק ובסטר צ'טפילד (באנגלית: Mark Webster Chatfield; 11 באוגוסט 1953 - 23 בדצמבר 1998) היה שחיין אמריקאי שהתמחה בסגנון חזה. אלוף ארצות הברית (1973), אלוף האוניברסיאדה (1973), אלוף ושיאן המשחקים הפאן-אמריקאיים (1971).

== ביוגרפיה ==
צ'טפילד נולד בבייקרספילד, קליפורניה. הוא למד ושחה בין השנים 1975-1972 באוניברסיטת דרום קליפורניה.

במשחקים הפאן-אמריקאיים שנערכו בסנטיאגו דה קאלי, קולומביה בשנת 1971 זכה צ'טפילד במדליית זהב במשחה ל-100 מטר חזה בשיא משחקים חדש של 1:06.75 דקות, לפני שיאן העולם במשחה ל-200 מטר חזה, בריאן ג'וב בן ארצו (1:07.93 דקות) ושיאן העולם בעבר במשחה זה, ז'וזה פיולו מברזיל (1:07.94 דקות).

באולימפיאדה שנערכה במינכן, מערב גרמניה בשנת 1972 סיים צ'טפילד במקום רביעי במשחה ל-100 מטר חזה בתוצאה של 1:06.01 דקות. בשלב המוקדמות הוא שחה במקצה הראשון וקבע שיא אולימפי חדש של 1:05.89 דקות, 9 מאיות השנייה איטי משיא העולם של ניקולאי פאנקין מברית המועצות ועלה מהמקום הראשון.

באליפות ארצות הברית שנערכה בשנת 1973 זכה צ'טפילד במדליית זהב במשחה ל-100 יארד חזה בתוצאה של 57.36 שניות. באוניברסיאדה שנערכה במוסקבה, ברית המועצות באוגוסט אותה שנה הוא זכה בשתי מדליות, זהב וארד. מדליית זהב, במשחה שליחים 4x100 מטר מעורב בתוצאה של 3:55.15 דקות, לפני ברית המועצות (3:56.07 דקות) ומערב גרמניה (4:02.65 דקות) ומדליית ארד, במשחה ל-100 מטר חזה בתוצאה של 1:07.74 דקות, אחרי ניקולאי פאנקין (1:06.67 דקות) ואיגור צ'רדקוב (1:07.19 דקות), שניהם מברית המועצות.

צ'טפילד היה מוזיקאי מצטיין והתמחה במוזיקה מתקופת הבארוק, בנגינה על צ'לו ובשירה במנעד של קונטרה טנור. 

צ'טפילד השתתף במשחקים הגאים שנערכו בניו יורק בשנת 1994 ובכך יצא מהארון כהומו:"הוא לא חשף את המיניות שלו מהפחד לאבד את מקומו בנבחרת." 

ב-23 בדצמבר 1998 נפטר צ'טפילד מלימפומה.

== ראו גם ==

== קישורים חיצוניים ==

* [https://web.archive.org/web/20140221145359/http://gaygames.org/wp/wp-content/uploads/2012/07/lgbtolympics.pdf OLYMPIC PRIDE - The History of LGBT Participation in the Olympics ] 
* JAMES C. McKINLEY Jr., [http://www.nytimes.com/1994/06/26/nyregion/marathon-and-ceremony-bring-gay-games-to-close.html Marathon and Ceremony Bring Gay Games to Close], The New York Times, June 26, 1994 
* [http://articles.latimes.com/1998/dec/25/news/mn-57587 Obituaries],Los Angeles Times, December 25, 1998 

== הערות שוליים ==

קטגוריה:שחייני חזה
קטגוריה:שחיינים להט"בים
קטגוריה:אלופי האוניברסיאדה בשחייה
קטגוריה:ספורטאים להט"בים אמריקאים
קטגוריה:שחיינים אולימפיים אמריקאים
קטגוריה:בוגרי אוניברסיטת דרום קליפורניה
קטגוריה:שחיינים באולימפיאדת מינכן (1972)
קטגוריה:אמריקאים שנפטרו מסרטן
קטגוריה:אמריקאים שנולדו ב-1953
קטגוריה:אמריקאים שנפטרו ב-1998
דייוויד אייר

דייוויד אייר (באנגלית: David Ayer; נולד ב-18 בינואר 1968) הוא במאי קולנוע, תסריטאי ומפיק אמריקאי.

אייר ידוע כמי שכתב את התסריטים לסרט "יום אימונים מסוכן" ולסרט הראשון בסדרת מהיר ועצבני. בשנת 2005 ביים את סרטו הראשון, מותחן הדרמה "זמנים קשים" ובעקבותיו ביים סרטי דרמה ואקשן כדוגמת "מלכי הרחוב", סוף המשמרת", "חבלה", "זעם" והסרט השלישי בסדרת היקום הקולנועי של DC, "יחידת המתאבדים".

==ביוגרפיה==
דייוויד אייר נולד בשמפיין שבאילינוי, ארצות הברית, למשפחה נוצרית. הוא גדל במינסוטה ובמרילנד ומשהתבגר עבר לגור עם דודו בלוס אנג'לס, לאחר שסולק מהבית. הוא התגייס לצבא ושירת בצי האמריקאי במשך כשנתיים.

==קריירה==
אייר כתב תסריטים לסרטים כדוגמת "U-571", שהושפע מחוויותיו בצי האמריקאי וכן היה שותף בכתיבת התסריט לסרט "מהיר עצבני" משנת 2001 ולסרט "כחול מושחת" משנת 2002. אייר גם היה שותף לשכתוב התסריט עבור הסרט "ימ"מ יחידת פריצה", משנת 2003.

הסרט הראשון שדייוויד ביים היה "זמנים קשים", סרט דרמה שעלילתו מתרחשת ברחובות דרום מרכז לוס אנג'לס, ומגולל את השפעת השימוש בסמים וחוויותיו מהצבא של גיבור הסרט הסובל מהפרעת דחק פוסט-טראומטית. לאחר מכן, ביים אייר את הסרט "מלכי רחוב.

בשנת 2012 יצא סרט נוסף על פי תסריט פרי עטו של אייר, הסרט "סוף המשמרת", שהוא גם ביים ומגולל את קורותיהם של 2 שוטרים במשטרת לוס אנג'לס. הסרט זכה לביקורות מהללות ואף הוכתר כאחד מסרטי המשטרה הטובים ביותר. כיכבו בו מייקל פניה וג'ייק ג'ילנהול.

במרץ 2014 יצא הסרט "חבלה",המגולל את קורותיה של יחידה ללוחמה בסמים, בכיכובם של ארנולד שוורצנגר וסם וורת'ינגטון אך הסרט לא זכה להצלחה רבה ונקטל על ידי המבקרים. באותה שנה יצא הסרט "זעם" שהצליח יותר הן בקופות והן בביקורות, הסרט שגולל קורותיו של צוות טנק שרמן אמריקאי לקראת תום המלחמה, יצא לאקרנים באוקטובר 2014 ובו כיכבו בין היתר בראד פיט, שיה לבוף, לוגאן לרמן ומייקל פניה.

דייוויד אייר עשה לעצמו שם כיוצר פעולה אלים ומחוספס המבקש ומצליח להציג את חיי הרחוב כפי שהם וניחן באפיון חזק של דמויות.

== פילמוגרפיה ==

==קישורים חיצוניים==

קטגוריה:תסריטאי קולנוע אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אמריקאים שנולדו ב-1968
בואש (סוג)

הסוג בּוֹאֵשׁ (שם מדעי: Mephitis) הוא אחד מארבעת הסוגים ממשפחת הבואשיים. אלו המינים הגדולים ביותר במשפחה (הבואש המפוספס מגיע למשקל של עד 6.3 ק"ג).

לסוג זה יש שני מינים החיים בצפון אמריקה:
*בואש מפוספס (Mephitis mephitis)
*בואש מכורבל (Mephitis macroura)

==קישורים חיצוניים==

קטגוריה:בעלי חיים שתוארו ב-1795
קטגוריה:בואשיים
קטגוריה:טקסונים שתוארו בידי אטיין ז'ופרואה סנט-אילר
1925 בספורט

== אופניים ==
* טור דה פראנס - אוטביו בוטקיה ()
* ג'ירו ד'איטליה -אלפרדו בינדה ()

==טניס==

===המנצחות בתחרויות הגראנד סלאם===
* אליפות אוסטרליה הפתוחה - דפנה קוזנס ()
* אליפות צרפת הפתוחה - סוזן לנגלן () 
* אליפות וימבלדון - סוזן לנגלן ()
* אליפות ארצות הברית הפתוחה - הלן וילס ()

===המנצחים בתחרויות הגראנד סלאם===
* אליפות אוסטרליה הפתוחה - ג'יימס אנדרסון ()
* אליפות צרפת הפתוחה -רנה לקוסט ()
* אליפות וימבלדון - רנה לקוסט () 
* אליפות ארצות הברית הפתוחה - ביל טילדן ()

===גביע דייוויס===

נבחרת גביע דייוויס של ארצות הברית ניצחה את נבחרת צרפת עם התוצאה 5:0

== כדורגל ==
===קופה אמריקה===
* נבחרת ארגנטינה זוכה בטורניר.

===כדורגל לפי מדינות===
====איטליה====
* בולוניה 1909 זוכה באליפות.

====אנגליה====
* האדרספילד טאון זוכה באליפות.
* שפילד יונייטד זוכה בגביע.

====ארגנטינה====
* ליגת העל הארגנטינאית, התאחדות AAF- הוראקן מבואנוס איירס זוכה באליפות
* ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - בן בנטו סאן פאולו זכה באליפות
* אליפות ריו דה ז'ניירו בכדורגל - פלמנגו זכה באליפות

====גרמניה====
* נירנברג זוכה באליפות.

====ספרד====
* ברצלונה זוכה בגביע.

===קבוצות שנוסדו===
====אירופה====
* זניט סנקט פטרבורג - 
* אולימפיאקוס - 

==כדורסל==
* ליגת העל האיטלקית בכדורסל - קבוצת ASSI Milano

===קבוצות שנוסדו===
* רייר ונציה ()

==מרוץ מכוניות==
* מרוצי הגרנד פרי למכוניות 
** צרפת - רובר בנוא/אלברט דיבוי () במכונית מתוצרת דלאג'
** איטליה - גסטון ברילי-פרי () במכונית מתוצרת אלפא רומיאו
* אינדי 500 - פטר דה פאולו () במכונית מתוצרת דואנסברג

==שחייה==
===שיאי עולם===

====שחייניות====
* ארנה מרי ()
5 באפריל בלייפציג, גרמניה - שיא עולם ראשון במשחה ל-200 מטר חזה בתוצאה של 3:20.2 דקות 
* את'ל מקגארי ()
6 באוגוסט בדטרויט, ארצות הברית - שיא עולם ראשון במשחה ל-800 מטר חופשי בתוצאה של 12:58.2 דקות 
15 באוגוסט באינדיאנפוליס, ארצות הברית - שיא עולם ראשון במשחה ל-800 מטר חופשי בתוצאה של 12:56.0 דקות 
31 בדצמבר בקוראל גייבלס, ארצות הברית - שיא עולם חדש במשחה ל-1500 מטר חופשי בתוצאה של 24:07.6 דקות 

====שחיינים====
ארנה בורג ()
*25 באוגוסט בהארנס, שוודיה - שיא עולם חדש במשחה ל-800 מטר חופשי בתוצאה של 10:37.4 דקות 
*11 בספטמבר בסטוקהולם, שוודיה - שיא עולם חדש במשחה ל-400 מטר חופשי בתוצאה של 4:50.3 דקות 
ג'וני וייסמילר ()
* 9 בדצמבר - במקיספורט, ארצות הברית - שיא עולם חדש במשחה ל-200 מטר חופשי בתוצאה של 2:15.2 דקות 

==קישורים חיצוניים==

*
יריד ההבלים (סדרה, 1998)

יריד ההבלים (באנגלית: Vanity Fair) היא סדרת טלוויזיה משנת 1998, עיבוד לספר באותו שם מאת ויליאם מייקפיס תאקרי. את התסריט כתב אנדרו דייוויס.

שני עיבודים נוספים נעשו לרומן בהפקת ה-BBC בשנת 1967 ובשנת 1987.

== תקציר עלילה ==
ראו תקציר עלילה בערך "יריד ההבלים".

== צוות השחקנים ==
* נטשה ליטל - בקי שארפ
* פרנסס גריי - אמיליה סדלי
* דייוויד רוס - מר סדלי
* פיליפ גלניסטר - ויליאם דובין
* מישל דוטריס - גברת סדלי
* ג'אנין דוביצקי - גברת ביוט קרולי
* אנטון לסר - מר פיט קרולי
* נתניאל פרקר - רודון קרולי
* ג'רמי סוויפט - ג'וס סדלי
* טום וורד - ג'ורג' אוסבורן
* סטיבן פרוסט - ביוט קרולי
* טים וודוורד - מר ג'ון אוסבורן
* ג'נט דייל - מיס בריגס
* פרנסס טומלטי - גברת או'דאוד
* מארק למברט - מייג'ור או'דאוד
* דייוויד בראדלי - סר פיט קרולי
* ג'ון סורמן - הורוקס
* מרים מרגוליס - מיס קרולי
* דניאל הרט - הדגלן סטובל
* אביגיל ת'או - ג'יין אוסבורן
* בריאן פרינגל - רגלס
* לינאל הפט - מוס
* אלינור ברון - ליידי בראקרס
* שרה קרודן - ליידי בלנש
* גרהם קרודן - לורד בראקרס
* סילבסטרה לה טוזל - ליידי ג'יין קרולי
* ג'ררד מרפי - לורד סטיין
* רוברט קול - רודון הקטן
* זורן וייז - ג'ורג' הקטן
* ג'ואנה סקנלן - ליידי קרולי
* ויקי פפרדין - אן דובין
* רוג'ר אשטון-גריפית'ס - המלך ג'ורג' הרביעי
</div>

== פרסים ==
זכייה:
* 1999 - פרס Television and Radio Industries Club - תוכנית השנה של ה-BBC
* 1999 - Banff Television Festival - פרס השופטים
* 1999 -  Biarritz International Festival of Audiovisual Programming - סדרת הטלוויזיה הטובה ביותר; השחקנית הטובה ביותר (נטשה ליטל), תסריט
מועמדות:
* 1999 פרס האקדמיה הבריטית לאומנויות הקולנוע והטלוויזיה - סדרת הדרמה הטובה ביותר, השחקנית הטובה ביותר, עיצוב תלבושות הטוב ביותר, עריכה הטובה ביותר, מוזיקה מקורית הטובה ביותר והצילום הטוב ביותר

== קישורים חיצוניים ==

* [http://query.nytimes.com/gst/fullpage.html?res=9400EED91039F931A15753C1A96F958260 ביקורת] בניו יורק טיימס
* הסדרה [http://www.bbc.co.uk/programmes/p00tkr01 "יריד ההבלים"] באתר BBC Programmes

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סרטים באנגלית
קטגוריה:סרטי 1998
קטגוריה:סדרות דרמה בריטיות